b'\n_START_ARTICLE_\nEmaus\n_START_PARAGRAPH_\nEmaus je anti\xc4\x8dki grad, oko 11 km sjeverno od Jeruzalema. Spominje se u Evan\xc4\x91elju po Luki, kada su dva Isusova u\xc4\x8denika nakon Isusove smrti i uskrsnu\xc4\x87a vra\xc4\x87ala se ku\xc4\x87i u Emaus, a putem im se pridru\xc5\xbeio Isus.\n_START_SECTION_\nEmaus u Novom zavjetu\n_START_PARAGRAPH_\nIsusovi u\xc4\x8denici te\xc5\xa1ko su podnijeli Isusovu muku i smrt. Mnogi su bili neutje\xc5\xa1ni i upla\xc5\xa1eni, nisu razumijeli \xc5\xa1to se dogodilo. Mnogi su se iz Jeruzalema vratili u svoja mjesta. Tako su se i dva Isusova u\xc4\x8denika vra\xc4\x87ala u Emaus._NEWLINE_Evan\xc4\x91elist Luka pi\xc5\xa1e, da je Emaus udaljen 60 stadija od Jeruzalema. To je oko 11 kilometara sjeverno od Jeruzalema.  Putem su raspravljali o doga\xc4\x91ajima u Jeruzalemu. Jedan od ta dva u\xc4\x8denika zvao se Kleofa, a drugom nije poznato ime. Dok su razgovarali pridru\xc5\xbeio im se Isus, no oni ga nisu prepoznali. Isus ih je upitao o \xc4\x8demu razgovaraju i za\xc5\xa1to su \xc5\xbealosni. Znao je \xc5\xa1to ih mu\xc4\x8di, ovim pitanjem pozvao ih je, da se izjadaju. Kleofa odgovori: "Zar si ti jedini stranac u Jeruzalemu te ne zna\xc5\xa1 \xc5\xa1to se u njemu dogodilo ovih dana? (Lk 24,18)". Nato su ispri\xc4\x8dali, kako je prorok imenom Isus pou\xc4\x8davao narod, imali su od njega velika o\xc4\x8dekivanja, ali je osu\xc4\x91en na smrt, razapet i umro. Zbunilo ih je \xc5\xa1to su neke \xc5\xbeene, na\xc5\xa1le prazan grob i an\xc4\x91eli im reko\xc5\xa1e, da je Isus \xc5\xbeiv. Isus im odgovori: "O bezumni i srca spora da vjerujete \xc5\xa1to god su proroci navijestili! Nije li trebao da Krist sve to pretrpi te u\xc4\x91e u svoju slavu? (Lk 24, 25-26)"._NEWLINE_Tada im je Isus detaljno opisao, \xc5\xa1to su sve proroci navijestili, da \xc4\x87e se dogoditi s Njim. U\xc4\x8denici su rado pamtili pozitivna proro\xc5\xa1tva, a izbjegavali su proro\xc5\xa1tva o Isusovoj muci i smrti. Smetalo im je, \xc5\xa1to je Isus umro na kri\xc5\xbeu. Nadali su se, da \xc4\x87e Isus uspostaviti zemaljsko kraljevstvo i osloboditi \xc5\xbdidove od rimskih okupatora.  Isus je navijestio Bo\xc5\xbeje kraljevstvo umjesto zemaljskog. Preko proro\xc4\x8danstva, pokazao je da je uistinu obe\xc4\x87ani Mesija. Dok su pri\xc4\x8dali, Isus i dva u\xc4\x8denika do\xc5\xa1li su do Emausa. Isus je \xc5\xbeelio oti\xc4\x87i, ali su ga molil da ostane s njima, jer ve\xc4\x8der je i uskoro \xc4\x87e no\xc4\x87. I dalje nisu znali da je to Isus._NEWLINE_Zajedno su sjeli za stol. Isus je uzeo kruh, izrekao blagoslov, razlomio kruh i pru\xc5\xbeio im. Tada su ga prepoznali, a Isus im i\xc5\xa1\xc4\x8deznu s o\xc4\x8diju. Jedan drugome reko\xc5\xa1e: "Nije li gorjelo srce u nama dok nam je putom govorio, dok nam je otkrivao Pisma? (LK 24,32)". Odmah su se vratili u Jeruzalem i potra\xc5\xbeili apostole. Apostoli su ve\xc4\x87 znali, da je Isus uskrsnuo, ve\xc4\x87 se ukazao pobo\xc5\xbenim \xc5\xbeenama i sv. Petru. Kleofa i drugi u\xc4\x8denik ispri\xc4\x8dali su apostolima, kako im se Isus pridru\xc5\xbeio na putu u Emaus, kako im je tuma\xc4\x8dio sv. Pismo, kako su ga prepoznali u lomljenju kruha i kako je iznenada nestao.'